Niki Lauda

Andreas Nikolaus «Niki» Lauda (1949–2019) var en østerriksk racerfører som ble verdensmester i Formel 1 tre ganger, i 1975, 1977 og 1984.Gerald Donaldson: «Formula One Drivers Hall of Fame - Nikki Lauda», Formel 1s nettside. Før karrieren som Formel 1-sjåfør kjørte han for Opel under deres satsing i 1969, i deres Opel Rekord C 1900 gruppe 5-bil Schwartze Witwe. Senere var han involvert i flytrafikk, han grunnla og drev to flyselskap (Lauda Air og Niki). Han var også manager for Jaguar-laget i Formel 1 i to år. Han arbeidet siden for tysk fjernsyn under Grand Prix-løp og satt i styret for Mercedes AMG Petronas F1 Team.

Lauda ble alvorlig skadet i et krasj under Tysklands Grand Prix 1976 på Nürburgring, hvor hans Scuderia Ferrari begynte å brenne og han ble nesten drept da han pustet inn varm og giftig gass, foruten at han fikk betydelige brannskader. Imidlertid ble han raskt bedre og vendte tilbake bak rattet seks uker senere i Italias Grand Prix 1976. Arrene fra skadene han fikk gjorde ham varig vansiret. Han var far til racerføreren Mathias Lauda.

 Ulykken på Nürburgring 1976 
Niki Lauda hadde startet sesongen glimrende og ledet mesterskapet overlegent. Lauda var imot at de skulle kjøre på den over 2 mil lange banen Nürburgring i Tyskland. Han mente banen var uforsvarlig å kjøre på. Etter noen runder mistet han kontrollen på sin Ferrari 312 T1 Scuderia Ferrari og raste rett inn i autovernet. Bilen tok fyr og han ble påkjørt bakfra av Brett Lunger. Lauda ble sittende fast i det overtente vraket. Han mistet også sin hjelm i sammenstøtet som var en sterk medvirkende årsak til hans brannskader på hodet hans.  En heroisk innsats av førerne Arturo Merzario, Brett Lunger, Guy Edwards og Harald Ertl reddet livet hans. Niki Lauda mistet bevisstheten etter krasjet, men våknet når han ble dratt ut av vraket av Arturo Merzario. Grunnet manglende brannslukning ble han sittende i vraket i bortimot 1000 grader i over ett minutt.

Lauda ble fraktet til et sykehus der han ble behandlet for alvorlige brannskader og inhalasjon av giftige gasser. Under behandlingen falt han i koma. Legene mente at sjansene for at Lauda skulle overleve var minimale. På sykehuset fikk Lauda den siste olje av en katolsk prest. Han våknet imidlertid opp fra koma noen dager etter, og ble senere utskrevet fra sykehuset. Han var delvis bandasjert og hadde store brannsår i ansiktet.

 Videre karrière 
Etter ulykken fikk Lauda råd om å legge opp som Formel 1-fører. Han ledet fortsatt mesterskapet, men James Hunt hadde i Laudas fravær knappet innpå. Lauda ga imidlertid ikke opp, og stilte til start i Italias Grand Prix i Autodromo Nazionale di Monza, seks uker etter ulykken. Han endte på fjerdeplass i et løp som ble vunnet av Ronnie Peterson. I en av Formel 1-historiens mest berømte sluttkamper tapte Niki Lauda mesterskapet til James Hunt da han brøt i årets siste løp, Japan Grand Prix 1976. Niki Lauda brøt løpet etter to runder, på grunn av våt veibane. Det ble diskutert om avgjørelsen var riktig; hans beslutning var antageligvis påvirket av ulykken i Nürburgring. «Mitt liv er viktigere enn en ny tittel», sa Niki Lauda. Året etter, i , tok Lauda tilbake verdensmestertittelen.

I 1979 forlot Lauda Formel 1 og startet et flyselskap, Lauda Air. Han vendte imidlertid tilbake til racing igjen i 1982 etter at selskapet hans fikk økonomiske problemer. Han klarte å vinne sin tredje fører-tittel i  med McLaren, da han lyktes i å vinne over sin teamkollega Alain Prost med et halvt VM-poeng. I  la han igjen opp og vendte tilbake til flyselskapet sitt. Der han ble værende til han ble drevet ut i 1999 etter konflikter i styret. Han ble senere stallsjef for Jaguar Racing fra midten av  til . Sent på året i 2003 startet han et nytt flyselskap, Niki. Lauda var innehaver av en kommersiell pilotlisens og var fra tid til annen kaptein på flyvninger for sitt flyselskap.

Lauda ble for sin innsats valgt inn i International Motorsports Hall of Fame i 1993.

 Resultater 
 Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)
 År Team Chassis Motor 1 2 3 4 5 6 7 8 9 10 11 12 13 14 15 16 17 Plass Poeng  STP MarchRacing Team March711 Ford CosworthDFV 3,0 V8 RSA  ESP  MON  NED  FRA  GBR  GER  AUTRet ITA  CAN  USA  – 0  STP MarchRacing Team March721 Ford CosworthDFV 3,0 V8 ARG11 RSA7 – 0 March721X Ford CosworthDFV 3,0 V8 ESPRet MON16 BEL12 March721G Ford CosworthDFV 3,0 V8 FRARet GBR9 GERRet AUT10 ITA13 CANDSQ USANC  Marlboro-BRM BRMP160C BRMP142 3,0 V12 ARGRet BRA8 18. 2 BRMP160D BRMP142 3,0 V12 RSARet BRMP160E BRMP142 3,0 V12 ESPRet BEL5 MONRet SWE13 FRA9 GBR12 NEDRet GERRet AUTDNS ITARet CANRet USARet  Scuderia Ferrari Ferrari312B3 Ferrari001/11 3,0 F12 ARG2 BRARet RSA16 ESP1 BEL2 MONRet SWERet NED1 FRA2 GBR5 GERRet AUTRet ITARet CANRet USARet 4. 38  Scuderia Ferrari Ferrari312B3 Ferrari001/11 3,0 F12 ARG6 BRA5 1. 64,5 Ferrari312T Ferrari015 3,0 F12 RSA5 ESPRet MON1 BEL1 SWE1 NED2 FRA1 GBR8 GER3 AUT6 ITA3 USA1  Scuderia Ferrari Ferrari312T Ferrari015 3,0 F12 BRA1 RSA1 USW2 2. 68 Ferrari312T2 Ferrari015 3,0 F12 ESP2 BEL1 MON1 SWE3 FRARet GBR1 GERRet AUTInj NEDInj ITA4 CAN8 USA3 JPNRet  Scuderia Ferrari Ferrari312T2 Ferrari015 3,0 F12 ARGRet BRA3 RSA1 USW2 ESPDNS MON2 BEL2 SWERet FRA5 GBR2 GER1 AUT2 NED1 ITA2 USA4 CAN JPN 1. 72  ParmalatRacing Team BrabhamBT45C Alfa Romeo115-12 3,0 F12 ARG2 BRA3 4. 44 BrabhamBT46 Alfa Romeo115-12 3,0 F12 RSARet USWRet MON2 BELRet ESPRet FRARet GBR2 GERRet AUTRet NED3 ITA1 USARet CANRet BrabhamBT46B Alfa Romeo115-12 3,0 F12 SWE1  ParmalatRacing Team BrabhamBT48 Alfa Romeo1260 3,0 V12 ARGRet BRARet RSA6 USWRet ESPRet BELRet MONRet FRARet GBRRet GERRet AUTRet NEDRet ITA4 14. 4 BT49 Ford CosworthDFV 3,0 V8 CANDNP USA   Marlboro McLarenInternational McLarenMP4B Ford CosworthDFV 3,0 V8 RSA4 BRARet USW1 SMR  BELDSQ MONRet DETRet CANRet NED4 GBR1 FRA8 GERDNS AUT5 SUI3 ITARet CPLRet 5. 30  Marlboro McLarenInternational McLarenMP4/1C Ford CosworthDFV 3,0 V8 BRA3 USW2 FRARet SMRRet MONDNQ BELRet DETRet CANRet GBR6 GERDSQ AUT6 10. 12 McLarenMP4/1E TAGTTE PO1 1,5 V6t NEDRet ITARet EURRet RSA11  Marlboro McLarenInternational McLarenMP4/2 TAGTTE PO1 1,5 V6t BRARet RSA1 BELRet SMRRet FRA1 MONRet CAN2 DETRet DAL9 GBR1 GER2 AUT1 NED2 ITA1 EUR4 POR2 1. 72  Marlboro McLarenInternational McLarenMP4/2B TAGTTE PO1 1,5 V6t BRARet PORRet SMR4 MONRet CANRet DETRet FRARet GBRRet GER5 AUTRet NED1 ITARet BELPO EURInj RSARet AUSRet 10. 14

 Se også 
 Liste over Formel 1-førere.

 Referanser 

 Eksterne lenker 


Kategori:Østerrikske Formel 1-førere